Rubelhālī

Rubelhālī ( — ‘Tukšā ceturtdaļa’) ir tropiskās joslas smilšu tuksnesis (ergs) Arābijas pussalas dienvidaustrumos, Saūda Arābijā, AAE, Omānā un Jemenā. Tas ir daļa no plašākā Arābijas tuksneša ekoreģiona un aizņem ap .

Tuksnesis ir ap 1000 kilometrus garš un 500 kilometrus plats. Tā virsmas augstums svārstās no 800 metriem dienvidrietumos līdz aptuveni jūras līmenim ziemeļaustrumos.Southwestern Asia: Most of Saudi Arabia, extending into Oman, United Arab Emirates, Yemen, Egypt, Iraq, Jordan, and Syria Reljefs klāts ar smilšu kāpām ar augstumu līdz 250 metriem, kas mijas ar grants un ģipšakmens līdzenumiem.Lakes of the Rub' al-Khali Smiltis ir sarkanīgi oranžas laukšpata klātbūtnes dēļ.

Dažos apgabalos ir arī iesāļi un sāls līdzenumi. Smilšu kāpas (barhani) gandrīz nepārvietojas vēja ietekmē, iespējams, pateicoties mitrumam, kas kāpu pamatnē saglabājas sebhās — sāļos līdzenumos,Al-Naimi, Ali (2016). Out of the Desert. Great Britain: Portfolio Penguin. p. 211. ISBN 9780241279250. pateicoties sāls higroskopiskajām īpašībām.

Kontinentālās sebhas pamatne parasti ir cieta smilšu, dubļu un sāls kombinācija. Ir viegli staigāt vai braukt pa to pēc ilgstoša sausuma. Tomēr pēc lietavām vai plūdiem sebha pārklājas ar sekla ūdens slāni, un to nevar šķērsot, kamēr tas nav izžuvis, izveidojot jaunu garozu. Kad zeme ir daļēji izžuvusi, virs mīkstiem dubļiem vai iedobumiem veidojas sāls garoza, un transportlīdzeklis iestrēgst pēc ielūšanas.

 Atsauces 

 Ārējās saites 

Kategorija:Apvienoto Arābu Emirātu ģeogrāfija
Kategorija:Jemenas ģeogrāfija
Kategorija:Omānas ģeogrāfija
Kategorija:Saūda Arābijas ģeogrāfija
Kategorija:Āzijas tuksneši